Seg zzman aqdim tteqqlen ɣer umedyaz acawi tamuɣli n uṣeḥqer; d win ur neqri ca ur ittlawa ca i usugen d aydin i iǧǧin isefra i d-yettawi war azal u mani xaḍi mani had d-naf yeǧǧ yettari isefra-nnes niɣ ijemmeɛ-ihen-d yewwi-d Rebbi ɣer-sen takatut teqwa ḥeffḍen s timawit sseḥfaḍen yis-s i tarwa-nsen, u yuma necni ass-a ad nfux s matta i aɣen-d-yewwḍen sa yella qič, yis-sen yya yellan llan ttggen-d isefra s tutlayt-nsen ur tt-ssruḥen c al tizi n wass-a akked ma ẓrin tutlayt-a ur tudif ca aɣerbaz, u urjin ssugnen ad d-tadef.